CELEX: 22008D0019
Language: hu
Date: 2008-02-01 00:00:00
Title: Az EGT Vegyes Bizottság 19/2008 határozata ( 2008. február 1. ) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

12.6.2008   
            
            
               HU
            
            
               Az Európai Unió Hivatalos Lapja
            
            
               L 154/38
            
         
      AZ EGT VEGYES BIZOTTSÁG 19/2008 HATÁROZATA
   
   (2008. február 1.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2007. június 15-i 64/2007 EGT vegyes bizottsági határozat (1) módosította.
            
         
               (2)
            
            
               Helyénvaló az együttműködés kiterjesztése a megállapodás Szerződő Felei között a Közösségen belüli, oktatási és képzési célú transznacionális mobilitásról: az európai mobilitásminőségi charta című, 2006. december 18-i 2006/961/EK európai parlamenti és tanácsi ajánlás (2) felvételével.
            
         
               (3)
            
            
               Helyénvaló az együttműködés kiterjesztése a megállapodás Szerződő Felei között az egész életen át tartó tanuláshoz szükséges kulcskompetenciákról szóló, 2006. december 18-i 2006/962/EK európai parlamenti és tanácsi ajánlás (3) felvételével,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 4. cikkének (7) bekezdése a következő francia bekezdésekkel egészül ki:
   
      
                  „–
               
               
                  
                     32006 H 0961: az Európai Parlament és a Tanács 2006. december 18-i 2006/961/EK ajánlása a Közösségen belüli, oktatási és képzési célú transznacionális mobilitásról: az európai mobilitásminőségi charta (HL L 394., 2006.12.30., 5. o.),
               
            
                  –
               
               
                  
                     32006 H 0962: az Európai Parlament és a Tanács 2006. december 18-i 2006/962/EK ajánlása az egész életen át tartó tanuláshoz szükséges kulcskompetenciákról (HL L 394., 2006.12.30., 10. o.).”
               
            
   2. cikk
   Ez a határozat az azt követő napon lép hatályba, hogy a megállapodás 103. cikkének (1) bekezdésében előírt összes bejelentést eljuttatták az EGT Vegyes Bizottsághoz (4).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. február 1-jén.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 304., 2007.11.22., 45. o.
   
   
      (2)  HL L 394., 2006.12.30., 5. o.
   
   
      (3)  HL L 394., 2006.12.30., 10. o.
   
   
      (4)  Alkotmányos követelmények fennállását nem jelezték.